26.03.2007 12:00   Aasta vanemuislast valiti neljandat aastat ning valimine toimus kahes kategoorias: üks laureaat valiti lavajõudude seast ja teine nende hulgast, kes oma igapäevatöös lavale ei astu, teatas teatri pressiesindaja.    "Vanemuises töötab 362  inimest," ütles teatrijuht Paavo Nõgene, "ja neist igaühe panus teatri arengusse ja heasse käekäiku on äärmiselt oluline. Seepärast otsustati käesoleval aastal anda hääletustulemuste põhjal lisaks kahele peaauhinnale välja kaheksa eriauhinda laval ja üheksa eriauhinda lava taga töötavaile vanemuislastele."    Lavajõududest pälvisid kolleegide eriauhinna draamanäitlejad Merle Jääger, Hannes Kaljujärv, Jan Uuspõld ja Tanel Jonas, balletisolistid Hayley Jean Blackburn, Aivar Kallaste ja Vladimirs  Latishonoks ning ooperisolist Karmen Puis.    Lava taga töötavatest vanemuislastest said eriauhinna kunstnik-butafoor Ain Austa, valgustaja Tõnu Eimra, haldusjuht Kalle Kukk, administraatorid Annika Kullamaa ja Malle Lainevool, vastuvõtusekretär Katrin Makarov, peakunstnik Kristiina Münd, peaadministraatori assistent Helle Soo ja jumestuskunstnik Irina Võsaste.    Varem on aasta vanemuislase tiitli pälvinud draamanäitlejad Hannes Kaljujärv, Riho Kütsar ja Aivar Tommingas, kunstnik-butafoor  Eino Reinapu, peaadministraator Mall Türk ja kostüümiala juht Ivika Jõesaar.